stanford-oval/wikipedia huggingface dataset:
וולאס וגרומיט: על כנפי הנקמה
קבלה וביקורות > פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 20 בנובמבר 2024 | פרטיטורה מקורית - סרט אנימציה | לורן באלף וג'וליאן נוט | מועמדות |  |
| פרס גלובוס הזהב | 5 בינואר 2025 | סרט הטוב ביותר - הנפשה | "וולאס וגרומיט: על כנפי הנקמה" | מועמדות |  |
| פרס סטלייט | 26 בינואר 2025 | הסרט הטוב ביותר - אנימציה או מדיה מעורבת | "וולאס וגרומיט: על כנפי הנקמה" | זכייה |  |
| פרס אנני | 8 בפברואר 2025 | הסרט הטוב ביותר | "וולאס וגרומיט: על כנפי הנקמה" | בהמתנה |  |
| פרס אנני | 8 בפברואר 2025 | האפקטים המונפשים בהפקה מונפשת הטובים ביותר | הווארד ג'ונס, ריץ' ספנס, דבורה ג'יין פרייס, ג'ון ביגינס וקרסטי דין | בהמתנה |  |
| פרס אנני | 8 בפברואר 2025 | האנימציה הטובה ביותר של דמויות בהפקת סרט אנימציה | כרמן ברומפילד מייסון | בהמתנה |  |
| פרס אנני | 8 בפברואר 2025 | הבימוי הטוב ביותר | ניק פארק ומרלין קרוסינגהאם | בהמתנה |  |
| פרס אנני | 8 בפברואר 2025 | העריכה הטובה ביותר | דן המברי | בהמתנה |  |
| פרס אנני | 8 בפברואר 2025 | הפסקול הטוב ביותר | לורן באלף וג'וליאן נוט | בהמתנה |  |
| פרס אנני | 8 בפברואר 2025 | עיצוב ההפקה הטוב ביותר | מאט פרי, דארן דוביצקי, ריצ'רד אדמונדס, מאט סנדרס וגווין ליינס | בהמתנה |  |
עתיד הזיכיון

יוצר הסדרה, ניק פארק, ציין שהסרט אינו מסמן את סוף הסדרה, וכי "תמיד יש רעיונות חדשים". הבמאי מרלין קרוסינגהאם הוסיף כי הפקת סרטי וולאס וגרומיט דורשת זמן רב, אך הם ימשיכו לייצר תוכן חדש.
הערות שוליים

↑  תומר סגל, הפינגווין הנבל חוזר לנקום בטיזר הרשמי של "וואלס וגרומיט על כנפי הנקמה", באתר GamePro, ‏2024-10-17
↑  אביתר מנצור, "וולס וגרומיט על כנפי הנקמה" בטריילר חדש וביקורות ראשונות (מעולות), באתר GamePro, ‏21 בנובמבר 2024
↑  Chris Willman, Hollywood Music in Media Awards Noms Led by ‘Emilia Pérez’ and ‘Blitz,’ With Elton John, Hans Zimmer and Scores More Among the Nominees, Variety, ‏2024-11-06 (באנגלית אמריקאית)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
↑  52nd Annual Annie Awards, annieawards.org (באנגלית)
| וולאס וגרומיט |
| --- | --- | --- |
| ביצירתו של ניק פארק | ביצירתו של ניק פארק |  |
| סרטים קצרים | טיול לא מהעולם הזה (1989) • המכנסיים הלא מתאימים (1993) • הרפתקה מצמררת (1995) • עניין של חיים ומוות (2008) |  |
| סרטים באורך מלא | וולאס וגרומיט והארנב הקטלני (2005) • שון כבשון הסרט (2015) • שון כבשון הסרט: עף על החלל (2019) • וולאס וגרומיט: על כנפי הנקמה (2024) |  |
| סדרות | שון כבשון • טימי הטלה • וולאס וגרומיט בעולם של המצאות |  |
| ארדמן אנימציות |
| --- | --- | --- |
| פיטר לורד • ניק פארק • דוד ספרוקסטון | פיטר לורד • ניק פארק • דוד ספרוקסטון |  |
| סרטים באורך מלא | מרד התרנגולים (2000) • וולאס וגרומיט והארנב הקטלני (2005) • חיים בזרם (2006) • שירות המתנות החשאי של ארתור (2011) • פיראטים! (2012) • שון כבשון הסרט (2015) • שון כבשון הסרט: עף על החלל (2019) • וולאס וגרומיט: על כנפי הנקמה (2024) |  |
| סדרות טלוויזיה | שון כבשון • טימי הטלה • וולאס וגרומיט בעולם של המצאות |  |
| שונות | וולאס וגרומיט (טיול לא מהעולם הזה (1989) • המכנסיים הלא מתאימים (1993) • הרפתקה מצמררת (1995)  • עניין של חיים ומוות (2008)) • דרימוורקס אנימציות • סוני אנימציות • סטופ מושן |  |
| פרס באפט"א לסרט האנימציה הטוב ביותר |
| --- | --- | --- |
| העשור הראשון של המאה ה-21 | תזיזו ת'רגליים (2006) • רטטוי (2007) • וול-E ‏(2008) • למעלה (2009) • צעצוע של סיפור 3 (2010) |  |
| העשור השני של המאה ה-21 | רנגו (2011) • אמיצה (2012) • לשבור את הקרח (2013) • סרט לגו (2014) • הקול בראש (2015) • קובו: אגדה של סמוראי (2016) • קוקו (2017) • ספיידרמן: ממד העכביש (2018) • קלאוס (2019) |  |
| העשור השלישי של המאה ה-21 | נשמה (2020) • אנקאנטו (2021) • גיירמו דל טורו מציג: פינוקיו (2022) • הילד והאנפה (2023) • וולאס וגרומיט: על כנפי הנקמה (2024) |  |
פאלו אלטו

ערך זה עוסק בעיר בקליפורניה. אם התכוונתם לחברת אבטחת מידע, ראו .
פאלו אלטו (באנגלית: Palo Alto, מספרדית: המקל הגבוה) היא עיר צ'ארטר (אנ')
הממוקמת בצד הצפון-מערבי של מחוז סנטה קלרה, קליפורניה, ארצות הברית ובעמק הסיליקון שבאזור מפרץ סן פרנסיסקו.
העיר נקראת על שם עץ הסקוויה הנאה, או סקוויית החוף (שם מדעי: Sequoia sempervirens), שנקרא על ידי הספרדים בשם אל פאלו אלטו (אנ'), "המקל הגבוה".
העיר הוקמה על ידי לילנד סטנפורד האב כשהקים את אוניברסיטת סטנפורד, לאחר מות בנו, לילנד סטנפורד ג'וניור (אנ'). העיר פאלו אלטו כולל חלקים מאוניברסיטת סטנפורד גובלת עם מזרח פאלו אלטו (אנ'), שבמחוז סן מטאו, מאונטיין ויו, לוס אלטוס, לוס אלטוס הילס, סטנפורד, העיר עמק פורטולה (אנ') שבמחוז סן מטאו והעיר מנלו פארק (אנ'). נכון למפקד האוכלוסין לשנת 2010, אוכלוסיית העיר עמדה על 64,403 נפש. פאלו אלטו היא אחת מחמש הערים היקרות ביותר בארצות הברית לחיות בה ותושביה הם מהמשכילים ביותר במדינה.
כאחת הערים העיקריות בעמק הסיליקון, בפאלו אלטו ממוקמים מטות של מספר חברות טכנולוגיה עילית, בהן היולט פקארד (HP), מערכות חלל / לורל SSL (אנ'),‏ VMware, טסלה, מרכז המחקר והחדשנות של פורד, פארק, IDEO (אנ'), סקייפ, פלנטיר טכנולוגיות, האוז ומרכז הטכנולוגיה המתקדמת של לוקהיד מרטין. פאלו אלטו שימשה גם כחממה ומקום בו נמצאים המטות של מספר חברות היי-טק בולטות אחרות כגון אפל, גוגל, פייסבוק, אינטואיט, פינטרסט, וגם PayPal ו-לוג'יטק.
גאוגרפיה

פאלו אלטו נמצאת בחלק הדרום-מזרחי של חצי האי סן פרנסיסקו (אנ'). העיר מפוצלת לשני חלקים עם מעבר צר ביניהם. הדרומי הממוקם מדרום לכביש המהיר 280. זהו אזור הררי מאוכלס בדלילות כשרוב השטח הוא שמורות טבע שמורת פירסון-אראסטרדרו (אנ') ושמורת הטבע פארק פוטהילס. שתיהן מהוות חלק ממערכת הפארקים של פאלו אלטו. העיר משתרעת לאורך רכס הרי סנטה קרוז (אנ').
החלק הצפוני מאוכלס בצפיפות והוא גובל בנחל סן פרנסיסקיטו, בעיר מנלו פארק ובעיר מזרח פאלו אלטו הסמוכה שבמחוז סן מטאו. לכיוון צפון, מפרץ סן פרנסיסקו. לכיוון צפון-מזרח, הערים מאונטיין ויו, לוס אלטוס. ממזרח לוס אלטוס הילס. מדרום-מערב ומערב אוניברסיטת סטנפורד. מספר כבישים עיקריים חוצים את שטחי העיר מצפון מערב לדרום מזרח. הכביש הרחב ביותר והקרוב ביותר למפרץ הוא הכביש המהיר ביישור והיציאה לכיוון פנים הארץ הוא רחוב אלמה שהוא הכביש המהיר המרכזי, אל קמינו ריאל והכביש המהיר פוסטהיל. הכביש המהיר 280 מקביל וחוצה את המסדרון הצר של הארץ המחבר בין שני האזורים המרכיבים את פאלו אלטו. בניצב מעט לכבישים אלה הכבישים/רחובות Sand Hill Road מ-El Camino עד שהוא חוצה את נחל סן פרנסיסקיטו לכיוון מנלו פארק.
על פי נתוני מפקד האוכלוסין של ארצות הברית, שטחה הכולל של העיר הוא 67 קילומטרים רבועים. 62 קילומטרים רבועים ממנו זו קרקע ו-4.9 קילומטרים רבועים (או 7.38%) הם מים. הגובה הרשמי מעל פני הים הוא 9 מטרים, אך ישנם אזורים של העיר הנמצאים בתחומי הגבעות של חצי האי סן פרנסיסקו.
גאוגרפיה > מים

בפאלו אלטו זורמים כמה נחלים, שזורמים צפונה לכיוון מפרץ סן פרנסיסקו, נחל אדובי (אנ') הזורם בגבול המזרחי של העיר, נחל סן פרנסיסקיטו (אנ') מהווה את הגבול המערבי של העיר, ונחל מטדרו (אנ') זורם בין שני האחרים. נחל אראסטרדרו (אנ') הוא יובל לנחל מטדרו, ונחל בארון מוסט כעת לכיוון נחל אדובי מדרום לכביש 101 על ידי ערוץ הסחה. הערוץ המרכזי של נחל סן פרנסיסקיטו נוצר על ידי מפגש הנחלים נחל קורטה מאדרה ונחל דובים לא הרחק מסכר סירסוויל.
גאוגרפיה > מאפיינים סביבתיים

יש בפאלו אלטו מספר בתי גידול טבעיים משמעותיים, לרבות שפכי נהרות, גדות נחלים, ויערות עצי אלון. רבים מבתי הגידול הללו נראים בפארק פוטהילס, שבבעלות העיר. שדרת צ'ארלסטון עוברת באזור ביצות וחוף ים עשיר בבתי גידול, המספקים אזורי האכלה למגוון ציפורי חוף ושאר חיות בר בשפך.
גאוגרפיה > אקלים

אופייני לאזור מפרץ סן פרנסיסקו, בפאלו אלטו יש אקלים ים-תיכוני עם חורפים קרירים ורטובים וקיצים חמים ויבשים. בדרך כלל, בחודשים החמים יותר, כאשר השמש שוקעת, חזית ערפל זורמת מעל הגבעות מערבה ומכסה את שמי הלילה, כך נוצרת שמיכה ערפל המסייעת בלכידת האוויר החם של הקיץ הנספג במהלך היום באדמה. למרות זאת, נדיר שהטמפרטורה הנמוכה בלילה תעלה מעל 16 מעלות צלזיוס.
בינואר הטמפרטורות הממוצעות נעות בין C° 3.6 עד C° 14.1. בחודש יולי הטמפרטורות הממוצעות נעות בין C° 12.7 עד C° 25.8. ב-15 ביוני 1961 הטמפרטורה הגבוהה ביותר הייתה C° 42 וב־17 בנובמבר 2003 טמפרטורת השיא הנמוכה ביותר הייתה C°-9. הטמפרטורות מגיעות ל-C° 32 מעלות צלזיוס ומעלה בממוצע 9.9 ימים ימים בשנה. הטמפרטורות יורדות מתחת ל-C° 32 בממוצע של 16.1 יום ימים בשנה.
הרי סנטה קרוז שבמערב, יוצרים "צל גשם" בפאלו אלטו, וכתוצאה מכך כמות הגשמים השנתית הממוצעת עומדת על 389 מילימטרים בלבד. גשמים יורדים בממוצע 57 ימים בשנה. שנת 1983 הייתה השנה הרטובה ביותר. ירדו בה 826 מילימטרים גשם והשנה היבשה ביותר הייתה 1976 בה ירדו רק 186 מילימטרים גשם בלבד. החודש הגשום ביותר היה פברואר 1998 בו ירדו 95 מילימטרים גשם ביום אחד. שלג נדיר מאוד במרכז העיר פאלו אלטו, אך ב-21 בינואר 1962 וב־5 בפברואר 1976 ירד שלג בפאלו אלטו וברוב אזור מפרץ סן פרנסיסקו. שלג שכיסה את מרכז העיר הגיע לגובה 38 מילימטרים. השלג נפוץ יותר בחלקים הגבוהים של העיר.
על פי מערכות סיווג האקלים של קופן, לפאלו אלטו אקלים ים תיכוני חם בקיץ (Csb).
| אקלים בפאלו אלטו   Palo Alto   בממוצע בין השנים 1953 לבין 2017> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בפאלו אלטו   Palo Alto   בממוצע בין השנים 1953 לבין 2017> ינואר.14.1.3.6.74 | אקלים בפאלו אלטו   Palo Alto   בממוצע בין השנים 1953 לבין 2017> פברואר.16.2.5.2.71 | אקלים בפאלו אלטו   Palo Alto   בממוצע בין השנים 1953 לבין 2017> מרץ.18.1.6.2.56 | אקלים בפאלו אלטו   Palo Alto   בממוצע בין השנים 1953 לבין 2017> אפריל.20.3.7.2.25 | אקלים בפאלו אלטו   Palo Alto   בממוצע בין השנים 1953 לבין 2017> מאי.22.9.9.3.7.6 | אקלים בפאלו אלטו   Palo Alto   בממוצע בין השנים 1953 לבין 2017> יוני.25.3.11.4.2.5 | אקלים בפאלו אלטו   Palo Alto   בממוצע בין השנים 1953 לבין 2017> יולי.25.8.12.8.0 | אקלים בפאלו אלטו   Palo Alto   בממוצע בין השנים 1953 לבין 2017> אוגוסט.25.8.12.7.0 | אקלים בפאלו אלטו   Palo Alto   בממוצע בין השנים 1953 לבין 2017> ספטמבר.25.8.11.6.0 | אקלים בפאלו אלטו   Palo Alto   בממוצע בין השנים 1953 לבין 2017> אוקטובר.22.9.9.5.1 | אקלים בפאלו אלטו   Palo Alto   בממוצע בין השנים 1953 לבין 2017> נובמבר.17.9.5.9.18 | אקלים בפאלו אלטו   Palo Alto   בממוצע בין השנים 1953 לבין 2017> דצמבר.14.3.3.5.41 | אקלים בפאלו אלטו   Palo Alto   בממוצע בין השנים 1953 לבין 2017> שנה.20.8.8.2.360 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: National Centers for Environmental Information - Daily Summaries Station Details (for station USC00046646), 2020-09-27
ממשל מקומי

תושבי פאלו אלטו התאגדו בשנת 1894. בשנת 1909 תושבי העיר התחייבו לקבל על עצמם את האמנה העירונית (אנ'). הממשל המקומי מורכב ממועצה עירונית בת חמישה-עשר חברים, שמונו לעמוד בראש ועדות בעלות אחריות ממשלתית. בשנת 1950 אימצה העירייה את חוקי מועצת הממשל העירוני. הוועדות שמונו מייעצות למועצת העיר בנושאים מיוחדים, כגון תכנון השימוש בקרקע, שירותים וספריות. לוועדות אלה אין סמכות ישירה על עובדי העירייה. מועצת העיר מונה שבעה חברים בלבד.
ראש העיר וסגן ראש העיר מכהנים שנה בכל פעם, כאשר הקדנציות מסתיימות בינואר. הבחירות הכלליות לעירייה נערכות בחודש נובמבר של השנים הזוגיות. תקופת הכהונה של מועצת העיר נמשכת ארבע שנים.
על פי מחקר שנערך בשנת 2015, נמצא ששיעור הארנונה האפקטיבי של העיר היה 0.42% נמוך יותר מבין ערי קליפורניה שנכללו במחקר.
פוליטיקה

בבית המחוקקים של מדינת קליפורניה, פאלו אלטו מיוצגת על ידי המפלגה הדמוקרטית.
גם בבית הנבחרים של ארצות הברית, פאלו אלטו מיוצגת על ידי נציגי המפלגה הדמוקרטית.
על פי הרשויות של מדינת קליפורניה, נכון ל-10 בפברואר 2019, בפאלו אלטו יש 40,040 מצביעים רשומים. מתוכם 20,857 (52.1%) הם דמוקרטים, 4,689 (11.7%) הם רפובליקנים, ו-13,520 (33.8%) סירבו להצהיר לאיזה מפלגה פוליטית הם משתייכים.
דמוגרפיה

| שנת המפקד | מספר תושבים | השינוי באחוזים (%) |
| --- | --- | --- |
| 1900 | 1,658 | - |
| 1910 | 4,486 | 170% |
| 1920 | 5900 | 31.5% |
| 1930 | 13,652 | 131.4% |
| 1940 | 16,774 | 22.9% |
| 1950 | 25,475 | 51.9% |
| 1960 | 52,287 | 105.2% |
| 1970 | 56,040 | 7.2% |
| 1980 | 55,225 | 1.5%- |
| 1990 | 55,900 | 1.2% |
| 2000 | 58,598 | 4.8% |
| 2010 | 64,403 | 9.9% |
| 2019 | 65,364 ~  | 1.5% |
דמוגרפיה > 2010

במפקד ארצות הברית משנת 2010 דיווח כי בפאלו אלטו התגוררו 64,403 תושבים. צפיפות האוכלוסייה הייתה 964.3 אנשים לקילומטר מרובע. הרכב האוכלוסייה של פאלו אלטו היה: 41,359 (64.2%) לבנים, 17,461 (27.1%) אסייתים, 1,197 (1.9%) אפרו-אמריקאים, 121 (0.2%) אינדיאנים, 142 (0.2%) תושבי האוקיינוס השקט, 1,426 (2.2%) אחרים.
במפקד האוכלוסין דיווח כי 63,820 אנשים (99.1% מהאוכלוסייה) התגוררו במשקי בית פרטיים, 205 (0.3%) התגוררו בשיכונים שאינם ממוסדים, ו-378 (0.6%) בשיכונים ממוסדים.
בעיר היו 26,493 משקי בית, בתוכם 8,624 (32.6%) ילדים מתחת לגיל 18 שהתגוררו בהם, 13,975 (52.7%) היו זוגות נשואים דו מיניים החיים יחד, 1,843 (7.0%) היו נשים, בעלות בתים ללא בעלים בזמן המפקד, 659 (2.5%) היו גברים בעלי בתים ללא אישה. היו 979 (3.7%) שותפות לא-נשואות ו-188 (0.7%) זוגות נשואים או שותפויות חד-מיניות. 7,982 משקי בית (30.1%) בבעלות אנשים פרטיים, וב-3,285 (12.4%) משקי בית היה אדם שגר לבד שהיה בגיל 65 ומעלה. בעיר היו 16,477 משפחות (62.2% מכלל משקי הבית); גודל המשפחה הממוצע היה 3.04 נפשות.
התפלגות האוכלוסייה לפי גיל הייתה: 15,079 אנשים (23.4%) מתחת לגיל 18, 3,141 אנשים (4.9%) בגילאים 18 עד 24, 17,159 אנשים (26.6%) בגילאים 25 עד 44, 18,018 אנשים (28.0%) בגילאים 45 עד 64 ו-11,006 אנשים (17.1%) שהיו בני 65 ומעלה. הגיל החציוני היה 41.9 שנים. על כל 100 נקבות היו 95.7 גברים. על כל 100 נשים בגיל 18 ומעלה, היו 93.0 גברים.
דמוגרפיה > 2000

נכון למפקד האוכלוסין בשנת 2000, התגוררו בעיר 58,598 נפשות, 25,216 משקי בית ו-14,600 משפחות. צפיפות האוכלוסייה היה 955.8 לקילומטר מרובע. היו 26,048 יחידות דיור בצפיפות ממוצעת של 424.9 לקילומטר מרובע. הרכב אכלוסית העיר היה 75.76% לבנים, 2.02% אפרו אמריקאים, 0.21% אינדיאנים, 17.22% אסיאתיים, 0.14% תושבי האוקיינוס השקט, 1.41% אחרים.
היו 25,216 משקי בית, מתוכם היו 27.2% ילדים תושבים מתחת לגיל 18, 48.5% היו זוגות נשואים שחיו יחד, 7.0% היו נשים בעלות בית בית ללא נוכחות בעל, ו-42.1% לא היו משפחות. 32.6% מכלל משקי הבית היו מורכבים מאנשים פרטיים בודדים, ב-10.8% גרו בודדים בני 65 ומעלה.
התפלגות הגילאים בעיר הייתה, 21.2% מתחת לגיל 18, 4.9% בגילאים בין 18 ל-24, 32.4% בגילאים מ־25 ל־44, 25.9% בין 45 ל־64, ו-15.6% שהיו בני 65 או מבוגר יותר. הגיל החציוני היה 40 שנה. על כל 100 נקבות היו 95.8 גברים. על כל 100 נשים בגיל 18 ומעלה, היו 93.6 גברים.
על פי הערכה לשנת 2007 ההכנסה החציונית למשק בית בעיר הייתה 119,046 דולר וההכנסה החציונית למשפחה הייתה 153,197 דולר. לגברים הייתה הכנסה חציונית של 91,051 $ לעומת 60,202 $ לנקבות. ההכנסה לנפש בעיר הייתה 56,257 דולר. כ-3.2% מהמשפחות ו-4.8% מהאוכלוסייה היו מתחת לקו העוני, כש-4.0% מאלה מתחת לגיל 18 ו-5.0% מבני 65 ומעלה.
דיור

בפאלו אלטו, צפונית לכביש המהיר אורגון, יש הרבה מאוד בתים ישנים ביותר, כולל בתים שמקורם בשנות ה-90 של המאה העשרים, אך רובם נבנו בארבעת העשורים הראשונים של המאה העשרים. מדרום לכביש המהיר אורגון, בתים, רבים המעוצבים בסגנון יוסף אייכלר (אנ') שנבנו בעיקר ב־20 השנים הראשונות שלאחר מלחמת העולם השנייה.
בעוד שבעיר ישנם בתים שמחירם נע בין 800,000 דולר ליותר מ־40 מיליון דולר, חלק ניכר ממלאי הדירות של פאלו אלטו הוא בסגנון פרברי של המעמד הבינוני של אמצע המאה העשרים בקליפורניה. מחיר החציוני של הבתים שנמכרו בכל פאלו אלטו היה יותר מ־1.2 מיליון דולר בשנת 2007 ו-1.4 מיליון דולר ביולי 2009. פאלו אלטו מדורגת כעיר החמישית היקרה ביותר בארצות הברית נכון לשנת 2007, כאשר מחיר המכירה הממוצע של הבתים היה 1,677,000 דולר. בשנת 2010 דורגה פאלו אלטו כעיר השנייה היקרה ביותר בארצות הברית. המחיר לבית עם ארבעה חדרי שינה, שני חדרי אמבטיה, היה בממוצע 1.48 מיליון דולר. הסיבה העיקרית למחירי שוק הדיור הגבוהים בפאלו אלטו היא מדיניות הבנייה בעיר המגבילה בנייה חדשה בעיר. כתוצאה מחוסר האיזון בין כמות מבני המגורים לבין כמות מקומות העבודה ומהמשרות האטרקטיביות ביותר. עד שנת 2020, התנגדות התושבים לבנייה חדשה למגורים הביאה לכך שעריית פאלו אלטו אפשרה רק בנייה למגורים לבעלי הכנסה נמוכה המחויבת על פי חוקי ארצות הברית, שצריכה לעמוד על 13% ממספר התושבים כמופיע במפקד הלאומי, ו-6% עבור דיור בעלי הכנסה נמוכה מאוד.
בנוסף, בתי ספר של פאלו אלטו דורגו כבעל הרמות הגבוהות ביותר באזור המפרץ. פאלו אלטו היא לפי כמה מדדים עיר המכללות היקרה ביותר בארצות הברית. רוב הסטודנטים בסטנפורד גרים בקמפוס שבעיר.
דיור > היסטוריית הדיור

שוק הדיור המוצלח והיקר של פאלו אלטו לא מתקיים במקרה. זו גם תוצאה של מדיניות הגירה לערים העשירות והלבנות שהייתה נהוגה לאורך המאה ה-20. המדיניות שהונהגה עשתה שימוש באמנות מגבילות, שאסרו על מכירת בתים לאוכלוסייה בלתי רצויה כגון אפרו-אמריקאים, אסייתים ואחרים. בנוסף נעשה שימוש באסטרטגיות שהופעלו כדי להחדיר פחד בתושבי השכונות הלבנות על מנת שהאוכלוסייה הלבנה תעזוב את האזורים בפאתי העיר. אסטרטגיה ההפחדה גרמה לכך שהמוכרים העלו את מחירי הבתים בשעה שהבינו שהמתווכים מתכוונים לרכוש בתים בשכונות הלבנות עבור רוכשים שאינם לבנים.
בפאלו אלטו, היו כמה תנועות שהתנגדו למדיניות ההדרה כגון, עמותת פאלו אלטו פייר פליי שהיו לה כמה הצלחות כנגד מדיניות הדיור המפלה בשנות החמישים. בנוסף, האדריכל והיזם ג'וזף אייכלר, שתכנן בתים רבים בפאלו אלטו, הכריז שהוא מעדיף למכור בתים למיעוטים וסירב לעמוד בהנחיות של עמותות הנדל"ן שהפלו בין התושבים.
כלכלה

פאלו אלטו משמשת מוקד כלכלי מרכזי בעמק הסיליקון, ונמצאים בה יותר מ־7,000 עסקים המעסיקים יותר מ־98,000 עובדים. חברות טכנולוגיה בולטות רבות שוכנות בפארק המחקר סטנפורד (אנ') שברחוב פייג' מיל, בזמן שרחוב סנד היל הסמוך הנמצא בעיר מנלו פארק (אנ') הסמוכה היא מרכז של חברות הון סיכון. כלכלת העיר עוקבת בדרך כלל אחר המגמות הכלכליות בשאר עמק הסיליקון. חברות ידועות ומכוני מחקר שקבעו את בסיסם בפאלו אלטו כוללים:
Houzz
IDEO
Institute for the Future
Mashable
Mopay
Nanosys
Ning
PAIX
Palo Alto Medical Foundation
Palo Alto Research Center (PARC)
Playdom
Socialtext
Space Systems/Loral
Tapulous
Tesla
Tibco Software
Varian Medical Systems
VMware
Wilson Sonsini Goodrich & Rosati
Xerox
חברות בולטות אחרות בעלות נוכחות משמעותית בפאלו אלטו כוללות:
Amazon.com's A9.com
Aricent
Better Place
Bon Appétit Management Company
Cooley LLP
Cloudera
CPI International
Electric Power Research Institute
HP Inc.
Accenture
AOL Inc.
CNF Inc.
Dailymotion
Infosys
Dell
Genencor
Groupon
Lockheed Martin
Mercedes-Benz Research and Development North America, Headquarters
Merrill Lynch (largest office outside New York)
Nokia Research Center
Onlive
Rave Wireless (founded in Palo Alto)
Refund.me Group Inc.
SAP SE (North American Labs)
Skype
Talygen Business Intelligence
The Wall Street Journal
Wso2
מטות של חברות רבות בערים סמוכות בעמק הסיליקון וכבר לא רק בפאלו אלטו. חברות שהמטות שלהן היו פעם בעיר וחוו צמיחה משמעותית בפאלו אלטו ועזבו. החברות הן גוגל (עברה למאונטיין ויו), פייסבוק (עברה לפארק מנלו), ו-PayPal (עברה לסן חוזה).
המסחר הקמעונאי והמסעדות של פאלו אלטו כולל מרכז הקניות סטנפורד, הוא מרכז קניות יוקרתי באוויר הפתוח שהוקם בשנת 1955. מרכז העיר פאלו אלטו, נמצא בשדרת האוניברסיטה.
בפאלו אלטו הוקמה החנות הראשונה של אפל ברמת הרחוב, בנוסף גם חנות המיני הראשונה של אפל, החנות הראשונה של ווסט קוסט – הול פודס מרקט, והחנות הראשונה של ויקטוריה'ס סיקרט.
כלכלה > מעסיקים מובילים

על פי הדו"ח הכספי השנתי המקיף של העירייה לשנת 2019, המעסיקים המובילים בעיר הם:
| # | מעסיק | מספר עובדים |
| --- | --- | --- |
| 1 | בית החולים לילדים לוסיל פקרד | 5,700 |
| 2 | סטנפורד שירותי בריאות | 5,500 |
| 3 | אוניברסיטת סטנפורד | 4,500 |
| 4 | מערכת הבריאות ובתי אבות לאזרחים ותיקים של פאלו אלטו | 3,900 |
| 5 | VMware Inc.‎ | 3,500 |
| 6 | מעבדות SAP בע"מ | 3,500 |
| 7 | מערכות חלל / לורל | 2,800 |
| 8 | היולט פקארד | 2,500 |
| 9 | קרן הרפואה פאלו אלטו | 2,200 |
| 10 | מערכות רפואיות Varian | 1,400 |
שירותים עירוניים

לפאלו אלטו יש שירות עירוני בבעלות עיריית פאלו אלטו (CPAU), המספקים שירותי, משטרה, מים, חשמל, גז, פינוי אשפה וטיפול במערכת הביוב בגבולות העיר.
שירותי המים והגז (WGS) מפעילים את רשתות הצנרת לחלוקת גז ומים בתחומי העיר. העיר מפעילה את מדי הגז והמים וגם מתחזקת את צנרת ההפצה. מים מגיעים ממעיינות ומבארות המופעלות על ידי העיר וממערכות של מחוז סן פרנסיסקו.
העיר מפעילה את רשתות החשמל והכבלים לטלמטריה. נקודות חיבור קושרות את העיר למערכת ההולכה החשמלית של PG & E, שמביאה כוח חשמלי ממספר מקורות לעיר. פאלו אלטו חברה בסוכנות הכוח של צפון קליפורניה, המייצרת בשיתוף פעולה חשמל לספקי כוח ממשלתיים כמו סנטה קלרה, סיטי רדינג ונמל אוקלנד. בערך אותה קבוצה של גופים מפעילה את סוכנות העברת הכוח החשמלי של צפון קליפורניה ה-TANC. הסוכנות מעבירה כוח בקווים משלה עד קולומביה הבריטית שבדרום אמריקה, דרך חיבור הדדי עם מינהל הכוח הפדרלי.
בפאלו אלטו מתקיים ויכוח קהילתי מתמשך על כך שהעיר מספקת קישוריות יקרה לסיבים אופטיים לכל בית. הוצעה סדרה של תוכניות פיילוט להוזלת הקישוריות. הצעה אחת קראה להתקין בעיר סיבים כהים (אנ'), שיסללו על ידי קבלן חיצוני שעלותם נמוכה בהרבה. שירותים המיוחסים באופן מסורתי לספק טלוויזיה בכבלים נמכרו לקונצרן מסחרי מוסדר. בעבר מערכת הכבלים הופעלה על ידי קואופרטיב בשם שותפות הכבלים פאלו אלטו. שירותי הטלפון בפאלו מסופקים על ידי חברת AT&T החל משנות השמונים של המאה העשרים.
במהלך הבצורת של תחילת שנות התשעים, פאלו אלטו העסיקה קציני סיור לאכיפת התקנות לחיסכון במים. הצוות, שנקרא "גוש באסטרס Gush Busters", סייר ברחובות העיר וחיפש צינורות מים דולפים ומערכות השקיה המנוהלות בצורה גרועה. נקבעו תקנות על מנת למנוע ממסעדות להגיש מים, נגר מהשקיה והשקיה במהלך היום. המטרה העיקרית של הצוות הייתה לחנך את הציבור בדרכים לחסוך במים. הדוחות לתושבים כללו גלויות תזכורת ידידותיות והודעות רשמיות יותר. כדי לקדם את מסר השימור, הצוות השתמש רק באופניים וטוסטוסים.
מחלקות כיבוי ומשטרה

העיר הייתה בין הראשונות במחוז סנטה קלרה שהציעה שירות אמבולנסים ברמת הפרמדיק (EMT-P) לטפול מתקדם בחיי אדם (ALS). ברחבי המחוז, מחלקת כיבוי האש של פאלו אלטו מפעילה שני אמבולנסים פרא-רפואיים.
שירותי כיבוי האש של פאלו אלטו הם כרגע מכבי האש היחידים במחוז סנטה קלרה שמעבירים חולים מהאזורים הכפריים. הם גם מספקים את שירותי 911 במחוז סנטה קלרה. למחלקת הכיבוי של עיריית פאלו אלטו יש חוזה עם אוניברסיטת סטנפורד לכיסוי מרבית הקמפוס. בסך הכול, בכיבוי האש של פאלו אלטו יש שש תחנות קבועות ועוד התחנה שנמצאת בפארק פוטהילס.
תחנת המשטרה שכנה במקור בבניין האבן ברחוב בראיינט 450. עם הזמן הוא הפך למרכז לאזרחים ותיקים ללא כוונת רווח, Avenidas. מטה המשטרה המודרני נמצא בבניין העירייה. במחלקת השיטור יש פחות ממאה קציני משטרה מושבעים בתוספת כעשרה קציני מילואים וצוותים מקצועיים התומכים במשטרה ובארגון השירותים לבעלי החיים.
חינוך > לימודים על-תיכוניים

בפאלו אלטו נמצאים אוניברסיטת פאלו אלטו (אנ'), בית ספר המתמקד לפסיכולוגיה ואוניברסיטת סטנפורד.
חינוך > בתי ספר ציבוריים

בתי הספר המאוחדים של מחוז פאלו אלטו (אנ') מספקים חינוך ציבורי לרוב תושבי פאלו אלטו. על פי המרכז הלאומי לסטטיסטיקה של החינוך (אנ'), בפאלו אלטו היחס בין תלמידים למורים הוא מורה אחד ל־14.9 תלמידים, שהוא נמוך בהרבה מהקהילות שמסביב. בבית הספר היסודי חואנה בריונס יש יחס תלמיד / מורה של אחד ל־14.4. ועד בית הספר נפגש בימי שלישי בשעה 19:00; המפגשים פתוחים לציבור. ישיבות הוועד מועברים בשידור חי בערוץ 28. ערוץ 28 מופעל על ידי מרכז התקשורת הקהילתי בפאלו אלטו, המסונף לאיגוד הלמידה הקהילתית. תלמידי פאלו אלטו לומדים באחד משני בתי ספר תיכוניים, תיכון גאן (אנ') או בתיכון פאלו אלטו. ישנן גם 3 חטיבות ביניים: JLS, גרין ופלטשר (אנ').
בתי הספר הציבוריים של מחוז לוס אלטוס-מאונטיין וייו מספקים חינוך ציבורי עבור תושבי פאלו אלטו בכיתות, יסודי, חטיבת ביניים, תיכון ומבוגרים.
חינוך > בתי ספר פרטיים

בית הספר הבינלאומי באומן – בית ספר מונטסורי K-8 שנוסד בשנת 1995
בית ספר קסטיליה – מכינה לבנות מכיתות ו'-יב' למכללות, שנוסדה בשנת 1907
בית ספר צ'לנג'ר – בית ספר K-8
בית ספר אסתר ב. קלארק – בית ספר לילדים עם אתגרים נפשיים או התנהגותיים
אקדמיית פיוז'ן פאלו אלטו – בית ספר אלטרנטיבי קטן 1-1 ל־6–12
בית הספר היהודי על שם גדעון האוזנר – בית ספר יהודי K-8
חטיבת הביניים לבנות – בית ספר עצמאי לבנות שהוקם בשנת 1998 במאונטיין ויו ועבר לפאלו אלטו בשנת 2011. יש בו כ-200 תלמידים בכיתות ו'-ח'.
בית הספר הבינלאומי – בית הספר לתלמידי א'-ח'. לבית הספר יש שני קמפוסים בפאלו אלטו. הוקם בשנת 1979.
בית הספר התיכון היהודי – קהילה – בית ספר תיכון עם לימודי חול ויהדות כאחד. נוסד בשנת 2002 בסן חוזה ועבר לפאלו אלטו בשנת 2005.
בית ספר – מפתחות – בית ספר עצמאי K-8 משותף ועצמאי
אקדמיית מאירה – בית ספר תיכון לנערות יהודיות אורתודוקסיות, שנוסד בשנת 2011
בית ספר סנד היל – בית ספר K-7
בית הספר הקתולי סנט אליזבת סיטון – בית ספר קתולי לגיל הרך עד כיתה ח' הממוקם בפאלו אלטו
בית ספר סטרטפורד – בית ספר K-5
בית ספר טרו – בית ספר K-5
חינוך > בתי ספר של סוף השבוע

בית הספר לשפה היפנית באקדמיה של גרוסמן (グ ロ ス マ ン ・ ア カ デ ーGurosuman Akademī ) – תוכנית חינוכית בסוף השבוע היפני, מקיימת את שיעוריה במרכז הקהילתי קובברלי בפאלו אלטו.
בית הספר הסיני פאלו אלטו – בית הספר הסיני הוותיק ביותר בכל אזור מפרץ סן פרנסיסקו.
ספריות

לספריית העיר פאלו אלטו יש חמישה סניפים, ובסך הכול 265,000 פריטים באוספים שונים. משימת הספרייה היא לאפשר לאנשים לחקור כדי להעשיר את חייהם בידע, מידע והנאה. באתר הספרייה האינטרנטי, יכולים להשתמש בעלי כרטיס ספריה של פאלו אלטו. דף הספרייה הראשי מציע גם קישורים למאגרי מידע ראשוניים עם אוספי כתבי עת, עיתונים ומאמרים אחרים. ספריית העיר פאלו אלטו חברה גם בספריה הדיגיטלית של צפון קליפורניה, המאפשרת למחזיקי הכרטיס לדפדף ולהוריד ערכים דיגיטליים זמינים. כרטיסי הספרייה זמינים בחינם לתושבי קליפורניה. ספריית מיטשל פארק, הגדולה בפאלו אלטו, הייתה בבנייה החל משנת 2010, אך נפתחה מחדש בדצמבר 2014.